
	[bookmark: nev]NAGY PÉTER
n.p.nagypeter2002@gmail.com
Informatikus Könyvtáros 
BA, 5. félév
Eszterházy Károly Katolikus Egyetem
Informatikai Kar
	
[bookmark: _GoBack]






Témavezető:
	Dr. Nagy Róbert
adjunktus, EKKE IK




MI-alapú lehetőségek az e-kereskedelemben

A mesterséges intelligencia (MI) az informatika területéről kilépve számos gazdasági és
társadalmi folyamatot katalizál (Ofosu-Ampong, 2024): a gazdasági ágazatok közül az egyik
legnagyobb mértékben a kereskedelmet érinti: működteti annak dinamikusan fejlődő
alrendszerét, az e-kereskedelmet és a fogyasztói magatartás befolyásolásán keresztül erőteljes
hatást gyakorol a piaci kereslet alakulására is (WEF, 2023).
A kutatás elsődleges célkitűzése, hogy az esettanulmány módszertani keretébe ágyazva
létrehozzon olyan MI-alapon működő modelleket, amelyek egyrészről hatékonyabbá tehetik
az e-kereskedelmi vállalatok ügyfélkezelési és vásárlástámogató funkcióit, másrészről
csökkenthetik az információs túlterhelésből fakadó vásárlói döntési bizonytalanságot,
növelheti a felhasználói élményt a vevői igények felmérésével, az információk közötti
szelekciók elvégzésével, a termék kiválasztásához szükséges döntést támogató
megoldásokkal. Az értékesítés volumenében jelentkező változásra vonatkozó beválásvizsgálat
egy következő kutatás alapját fogja képezni.
Az esettanulmány módszer alkalmazását indokolja, hogy a megalapozó elmélet még kezdeti,
formálódó stádiumban van valamint a vizsgált probléma gyakorlati jellegű, ahol meghatározó
a kutató tapasztalata és az alkalmazás kontextusa.
A létrehozott modellek pilot-verziója konkrét webhelyen elhelyezett szöveg tartalmában
képes parancsok alapján keresést folytatni, valamint azt saját tudásbázisából kiegészíteni. A
program elsősorban az eladókat segítheti, a vevői kérések priorizáltan pontos, emellett gyors
és hiteles megválaszolásában; az időmegtakarítás és a hitelesség, mint bizalomteremtő erő
segítségével a kínálati oldal eladási hatékonysága nőhet.
A termékkereső chatbot asszisztencia nélkül is képes a vevőket vásárlásaikban támogatni. A
program tárolja és felhasználja a keresési előzmények során rögzített információkat,
amelyekből adatbázis építésére alkalmas állományokat készít. Kérdés-válasz alapú,
antropomorfizált vásárlási élményt biztosít, reprodukálva az interperszonális kommunikációs
helyzeteket, hozzájárulva a vásárlói élmény fokozásához, az információs túlterhelésből adódó
frusztráció csökkentéséhez.
Az interaktív chatbot számára mind a forrásokat, mind a kinyerni kívánt információk körét
magunk határozhatjuk meg. Ez a megoldás mind az eladót, mind a vevőt támogathatja az
egyes termékekhez kapcsolódó terjedelmes mennyiségű információk lényegkiemelésével.



